Here is a page extracted from Wikipedia that may contain CSS, HTML, and a lot of unformatted text.

Title: Lavallo
Content: Un lavallo (d'o latín <LAVARE, «lavar», en o sentiu de «o que ye lavau») ye un vallón socavau por o cauz d'un torrent u curso d'augua temporal en a tierra, con una erosión pronunciada. En os casos incontrolaus, a erosión puede continar dica que a roca mayestra queda despullada lo menos en parte.

En l'agricultura, l'aparición de lavallos suposa un problema grau d'erosión d'o suelo, que con frecuencia remata fendo imposible de cautivar a parte d'a finca que se troba afectada. Tamién en gosa amaneixer en pistas forestals y camins de tierra cuan l'augua no s'evacua correctament, y se vei facilment en as espuendas d'as carreteras. A erosión en lavallos se considera un indicador fisico d'erosión de grau 2 si os sulcos son d'escala centimetrica u decimetrica y de grau 3 si os sulcos son d'escala metrica.

En aragonés, ha produciu toponimia asociada, no solo que por nombrar campos u partidas que historicament han sufriu l'aparición d'istas canals en o suelo, sino tamién ta fer referencia a faixas u belatras expleitacions que lindan con o cauz d'un barranco u torrent.

Imáchens

Referencias 

Terminolochía agricola
Formas erosivas
Toponimos relacionaus con l'agricultura